Levuburivier

Die Levuburivier of Levuvhu (Tsonga: Rivubye; Venda: Luvuvhu) is geleë in die noorde van die Limpopoprovinsie van Suid-Afrika. Sommige van sy sytakke, soos die Mutshindudirivier en die Mutalerivier ontspring in die Soutpansberge. Die sytakke in die Krugerwildtuin is die Matukwane, Madziringwe, Mashikiri en voorgenoemde Mutale.

Die Luvuvhurivier vloei vir ongeveer 200 km deur 'n verskeidenheid van landskappe voordat dit aansluit by die Limpoprivier in die koorsboombos naby Pafuri in die Krugerwildtuin.

'n Zambezihaai (Carcharhinus leucas) is by die samevloeiing van die Limpopo- en Luvuburiviere gevang in Julie 1950. Zambezihaaie verdra vars water en kan ver opswem in groot riviere soos die Limpopo.

Opvanggebied 
Die opvanggebied van die Levubu word op 4 826 km2 bereken.

Damme 
 Albasinidam 
 Mambedidam
 Tshakhumadam 
 Damanidam 
 Nandonidam, voorheen bekend as die Mutotidam, in die middelste gedeelte van die Luvuburivier oos van die sameloop met die Dzindiriviersytak en oos van die dorp Thohoyandou
 Vondodam in die Mutshindudirivier, 'n sytak
 Phiphididam in die Mutshindudi

Verwysings

Eksterne skakels 

Riviere in Limpopo
Limpoporiviersytakke